Lophiiformes

Lophiiformes sunt pisces infraclassis Teleosteorum classis Actinopterygiorum. Qui inter Osteichthyes numeratur, propter eius proprium praedationis modum appellantur, in quo esca (vel illicium), caro ex capite crescens, illecebra aliorum piscium videtur.

Nonnulli lophiiformes extremo dimorphismo sexuali et symbiosi innotuerunt, ubi mas femina multo minor est, praecipue in subordine Ceratioideorum. In quibus speciebus, mares feminis nonnullis ordinibus magnitudinis minores esse possunt..

Lophiiformes per totum orbem terrarum fiunt. Nonnulli pelagici sunt, procul ab imo mari habitantes, sed alii benthici sunt, prope imum mare habitantes. Nonnulli in mari profundo (e.g., Ceratiidae), sed alii in pluteo continentali habitant (e.g., Antennariidae et Lophiidae). Formae pelagicae maxime lateraliter compressae, sed formae benthicae saepe dorsoventraliter compressae sunt, saepe oribus magnis et sursum indicantibus.

 Evolutio 
Phylogenetica genomatis mitochondrialis investigationes monstraverunt lophiiformes rapide inter sese diversos factos esse a Cretaceo ineunte ad medium, abhinc annorum ab 130 et 100 milliones..

 Classificatio 
FishBase, Nelson,Nelson 1993. et PietschPietsch 2009. duodeviginti familias, sed ITIS sedecim tantum perscribit. Taxa insequentia ad eorum coniunctiones evolutionarias monstrandas ordinantur.
 Subordo Lophoiodei
 Lophiidae
 Subordo Antennarioidei
 Antennariidae
 TetrabrachiidaeBoschma's frogfish and the four-armed frogfish are included in the Antennariidae in ITIS.
 Brachionichthyidae
 Lophichthyidae
 Subordo Chaunacoidei
 Chaunacidae
 Subordo Ogcocephaloidei
 Ogcocephalidae
 Subordo Ceratioidei
 Centrophrynidae
 Ceratiidae
 Himantolophidae
 Diceratiidae
 Melanocetidae
 Thaumatichthyidae
 Oneirodidae
 Caulophrynidae
 Neoceratiidae
 Gigantactinidae
 Linophrynidae

 Anatomia 
Omnes Lophiiformes sunt carnivora et ergo ad praedam captandam apti sunt. Eorum colores a cano obscuro ad fuscum obscurum variant. Capita sunt magna, ora lunata, dentes longi et introrsus ad praedam facile ingerenda positi. Ei a 2 ad 18 centimetra longi fere sunt, sed nonnullae species ad 100 centimetra longi sunt,. sed haec variatio propter dimorphismum sexualem plerumque est, feminis maribus permulto maioribus. Antennariidae aliaeque aquae tenuis species praedae insidiantur, et sese saxis, poriferis, algisve maritimis saepe dissimulant. .

Plurimis familiae Ceratidarum lophiiformibus adultis est esca, organum luminescens, in apice radii dorsalis mutati positum, quod illicio prodest.

 Notae 

 Bibliographia 
 Anderson, M. Eric, et Robin W. Leslie. 2001. "Review of the deep-sea anglerfishes (Lophiiformes: Ceratioidei) of southern Africa." Ichthyological Bulletin of the J.L.B. Smith Institute of Ichthyology 70. J.L.B. Smith Institute of Ichthyology, Rhodes University. Editio interretialis.
 Hubbs, Carl. 1958. "Ogcocephalus darwini, un nuevo pez endémico en las Islas Galápagos." Copeia (3): 15. doi:10.2307/1440581.
 Murphy, Julie. 2015. Anglerfish. Ann Arbor Michiganiae: Cherry Lake Publishing. ISBN 9781631880247, ISBN 1631880241, ISBN 9781631880674 (charta), ISBN 1631880675 (charta).
 Nelson, Joseph S. 1994. Fishes of the World. John Wiley & Sons. ISBN 978-0-471-54713-6.
 Pietsch, Theodore W. 2009. ''Oceanic Anglerfishes: Extraordinary Diversity in the Deep Sea. Berkeleiae: University of California Press. ISBN 978-0-520-25542-5.

 Nexus externi 

"Lophiiformes." Tree of Life.
"Anglerfish." Photographemata.
"Anglerfish mating." Pellicula (02:37).
"Angler Fish."
"Weird Killer of the Deep."
"The anglerfish: The original approach to deep-sea fishing."
3D "scans reveal deep-sea anglerfish's huge final meal."


Categoria:Paracanthopterygii
Categoria:Taxa Garman
Categoria:Taxa 1899